Nyit a város

Felhívás városkártyára történő regisztrációra

**KÖZÖS KINCSEK – ÖSSZETARTÓ KÖZÖSSÉG: MÓRAHALOM ÉS**

**TÉRSÉGE A HELYI IDENTITÁS ÉS KOHÉZIÓ ERŐSÍTÉSÉÉRT**

**TOP-5.3.1-16-CS1-2017-00002**

**Mórahalom Városi Önkormányzat Városkártyát vezetett be 2020. július hónapban. A Városkártya a Széchenyi 2020 Program 2014-2020 programozási időszak, Terület- és Településfejlesztési Operatív Program keretében a helyi identitás és kohézió erősítése céljából került bevezetésre, a „Közös Kincsek – Összetartó közösség: Mórahalom és Térsége a helyi identitás és kohézió erősítéséért” című, TOP-5.3.1-16-CS1-2017-00002 azonosító számú projektnek köszönhetően.**

**A projekt összköltsége 52.5 millió forint vissza nem térítendő támogatás. A projekt az Európai Unió támogatásával, az Európai Szociális Alap társfinanszírozásával valósul meg.**

Mórahalom az utóbbi egy évben tapasztalt rendkívüli élethelyzet alatt számos ponton megújult és mindvégig azon dolgozott, hogy a megfelelő pillanatban készen álljon a nyitásra.

A Szent Erzsébet Mórahalmi Gyógyfürdő egy teljesen új, prémium szolgáltatásokat nyújtó részleggel bővült, a szabadtéri színház új nézőtérrel és színpaddal rukkolt elő, az Ezer Év Parkja pedig megújult környezettel, makettekkel és pedagógiai programmal várja a látogatókat.

**Az utóbbi hónapokban arra készültek a mórahalmi intézmények, hogy fogadhassák vendégeiket és az újranyitásra a korábbinál is jobb körülmények között kerüljön sor. Május elején végre elérkezik az idő, hogy a fürdő, a Patkó Lovas és Szabadtéri Színház, a Kolo és az Ezer Év Parkja megújulva nyissa ki kapuit az érdeklődők előtt.**

A közkedvelt Mórahalom Városkártya kedvezményrendszere továbbra is él, ráadásul az utóbbi időszakban bővültek a lehetőségek és még több szolgáltató csatlakozott a programhoz. A kártya tulajdonosai Mórahalom 35 különböző pontján kaphatnak kedvezményeket, melyeket érdemes kihasználni.

**Fentiek kihasználása érdekében javasoljuk valamennyi lakosunknak, hogy amennyiben még nem regisztráltak helyi lakosként, akkor tegyék meg a** [**www.morahalomkartya.hu**](http://www.morahalomkartya.hu) **honlapon!**

Az üzenet egyértelmű tehát: Mórahalom intézményei tárt karokkal várják vissza látogatóit, ráadásul a korábbinál több szolgáltatással, nyitási kedvezményekkel és számos meglepetést rejtő új beruházással. A programok a járványhelyzet kapcsán aktuálisan érvényben lévő kormányrendeletnek megfelelő keretek között lesznek megtartva.